
Jay Garner, antic president de l'empresa que proporciona el guiatge dels míssils Tomahawk és nomenat per Bush com a nou administrador civil per a la reconstrucció de l'Iraq. 


L A CAÇA DE BRUIXES INSTAURA LA POR A La SEGARRA 


Lluites laborals a Bubnios Aires 


Tres setmanes segrestats a 600 km de casa seva 

Un miler de persones 
recorren Torà per la llibertat 
dels tres nois empresonats 
sota la Llei Antiterrorista 

'El Seare' afirma aue poden ser condemnats fins a 40 anvs de presó. 


Torà/ La Segarra.- Prop de 1000 persones 
van participar el passat dissabte 19 d'abril en 
els actes de suport als joves detinguts que 
es van desenvolupar als carrers de Torà. Una 
gran cercavila va recórrer el poble per mos¬ 
trar el rebuig a la detenció dels tres joves, 
actualment empresonats a Madrid, i per 
expressar la solidaritat amb les respectives 
famílies, Els actes van comptar amb una gran 
assistència, molts dels quals arribats de 
diferentspuntsdeCatalunya.Tot iel plugim, 
la marxa va recórrer diferents indrets de la 
població, passant per les cases dels familiars 
dels joves i corejant lemes al·lusius a les de¬ 
tencions i de rebuig a la Llei Antiterrorista. 
La cercavila va finalitzar davant de la plaça 
de l'Ajuntament, on es van realitzar diferents 
parlaments per agrair la solidaritat demos¬ 
trada pels assistents. Si voleu veure imatges 
dels actes, consulteu, www.viladetora.net 
Des de la Coordinadora Antirepressiva de 
Ponent s'han fet quatre models de postal, 


30 FERITS I 120 DETINGUTS A LA BATALLA EN DEFENSA DE L'EMPRESA COLtECTIVITZADA 

Desallotjament i intent de recuperació de 
la fàbrica ocupada Bruckman a Argentina 

El 17 d'abril un efectiu de 150 antiavalots van desallotjar a les auatre persones aue estaven fent guàrdia. 


que podeu imprimir i difondre pels vostres 
mitjans. La idea és que s'enviïn amb un sobre, 
on hi escriureu la direcció de la presó a la 
que es trobin i els noms complets, així com 
un remitent. És interessant també enviar 
adjunt segells i sobres perquè puguin 
respondre-us. Contra-lnfos22/ 4/ 03 

El diari Segre fa afirmacions 
sense cap fonament jurídic 

Lleida/ El Segrià.- En un article aparegut a 
tota portada al diari lleidatà 'El Segre', del 
passat 17 d'abril, s'afirmava que el jutge 
Garzón havia decidit en base a les declara¬ 
cions d'un dels detinguts augmentar les 
acusacions de terrorisme de baixa intensi¬ 
tat a les de pertinença a banda armada. 

Això és especialment inverossímil si tenim 
en compte que el jutge Garzón no els ha 
pres declaració mai i es troba encara de va¬ 
cances a Alemanya. Contra-lnfos22/ 4/ 03 


Després de 4 dies de protestes i 
negociacions, el passat dilluns 21 
d'abril, els treballadors de la fàbrica 
recuperada van manifestar-se per 
tornar a ocupar-la. La policia va reac¬ 
cionar tirant-los gasosa ells i als més 
de 7000 manifestants que els don¬ 
aven suport. I van haver més de 30 
ferits i 120 detinguts. 

Buenos Aires/Argentina.- Els treballadors de 
la tèxtil Bruckman havien convocat la man¬ 
ifestació a partir de les 10 del matí. Va ser el 
quart dia de protestes des que el passat 
dijous 17 d'abril va ser desallotjada la fabri¬ 
ca okupada des de desembre del 2001 i 


posada en producció pels obrers, que man¬ 
tenien 58 llocs de treball. L'intent de recu¬ 
perar la fàbrica de Bruckman va trobar com 
a resposta un operatiu policial que va deixar 
més de 30 ferits i 120 detinguts. Els trebal¬ 
ladors de Bruckman van donar un plaç d'una 
hora i mitja a la policia per retirar tot el dis¬ 
positiu policial que tenien als voltants de la 
fàbrica, passat aquest temps els treballadors 
i manifestants van tirar les valies de protec¬ 
ció per intentar accedir a l'empresa. Durant 
vàries hores van dispersar als manifestants 
amb gasos lacrimògens, cops i bales de 
goma. Els treballadors i manifestants van 
respondre a l'atac policial amb pedres i bar¬ 
ricades de foc. Les diputades Marcela 
Bordenave i Maria Amèrica Gonzàlez van 
denunciar que la policia va utilitzar bales de 


plom. Durant una estona un agent policial va 
ser pres com a hostatge per intentar aturar 
l'atac, més tard el van deixar marxar en una 
ambulància. Un cop alliberat l'hostatge, la 
policia va seguir disparant i llançant gasos. 
Els disturbis es van prolongar fins als 
voltants de l'hospital Garraham, on la poli¬ 
cia va atacar als nens allà internats amb 
gasos lacrimògens. La policia va actuar 
emparada en una ordre de Bonorino Peró i 
Piombo, ambdós, jutges des de l'última dic¬ 
tadura, que van resoldre textualment que 
"No hi ha supremacia de la vida i l'integritat 
física sobre els interessos econòmics”. 

Els treballadors de Bruckman ens han donat 
una lliçó de dignitat. Durant un any i mig han 
fet funcionar la fàbrica, enfrontant-se a tres 
desallotjaments. Contra-lnfos22/ 4/ 03 


Impunitat policial 


Noves agressions per part de la Guàrdia Urbana al barri Gòtic 

Barcelona.- La nit del passat dissabte dia 19, a la plaça George Orwell mésconeguda popularment com la plaça del Tripi, la guàrdia urbana 
va agredir a sis persones, totes elles artistes de carrer (músics, pallassos i malabaristes...). L'agressió, segons alguns testimonis, 'fou una acció 
repressiva totalment gratuïta i extremadament violenta' que va acabar sense detencions però amb els joves a l'hospital, una noia amb el cap 
obert, fortes contusions i ossos trencats a la resta de gent. Aquestes agressions per part de la guàrdia urbana al centre de Barcelona no són 
cap novetat, però no per això hem de deixar de denunciar-les i encara més quan són tan desmesurades. Els carrers i les places són de la gent 
i no deixarem que ens els prenguin. Contra-lnfos 22/ 4/ 03 


Diumenge 27 d'abril a les 12h a la plaça Universitat de Barcelona 

Manifestació contra la retallada de llibertats 


La lluita contra les guerres 


Herència antibèl·lica de 

LA LLUITA CONTRA LA GUERRA 

Es manté l'acampada 
indefinida a la piaça 
Francesc M acià i 
desacampen a Pla 
de Palau i Horta 

Barcelona.- Després de les amenaces de 
desallotjament de les acampades contra la 
guerra per part de l'alcalde de Barcelona, 
Joan Clos, i del precedent repressiu de la 
setmana passada a la plaça Sant Jaume, els 
campistes antiguerra s'han reorganitzat. 
L'acampada situada al Pla de Palau, davant 
de la Delegació de Govern va decidir treure 
les tendes el diumenge 20 d'abril a la tarda, 
després d'un concert, i havent decidit que 
la protesta en forma de campament ja no 
complia els objectius pels quals havien de¬ 
cidit iniciar-la, A partir d'ara uniran esforços 
en altres direccions que desgastin menys. La 
nit de Sant Jordi la pensen passar acampats 
a la plaça Catalunya, i més endavant realit¬ 
zaran altres actes i iniciatives de sensibilit¬ 
zació antimilitarista. També es treballa en la 
preparació d'un boicot a la Cursa d'El Corte 
Inglés del proper lde juny, per la implicació 
d'aquesta empresa a la indústria militar. 
Acampada a Francesc Macià continua 
Els esforços dels campaments s'han reunit a 
la protesta de la plaça Francesc Macià, da¬ 
vant de la seu del PP. La gent que ha desa- 
campat a Pla de Palau i a Horta, però que 
volien continuar amb la protesta, s'ha sumat 
a aquest campament, que pretén ser per¬ 
manent i convertir-se en un referent de les 
mobilitzacions contra el militarisme, així 
com un punt de debat i reflexió al voltant 
de la dissidència de la guerra. 

Contra-lnfos 22/ 4/ 03 












Hl ARRIBARAN EL lER DE 
MAIG PER MANIFESTAR-SE 

Surten les marxes 
del'ex-plantilla 
de Sintel en 
direcció a Madrid 

La protesta es farà 
simultàniament des de 


sis punts diferents de l'Estat. 


Barcelona.- Novament els i les ex-trebal- 
ladores de la filial de Telefónica, Sintel, tor¬ 
nen a sortir al carrer per a protestar. 
Després d'estar durant 7 mesos acampats al 
Paseo de la Castellana de Madrid, en el que 
es va anomenar el Campamento de la 
Esperanza, i havent aixecat la mesura de 
pressió arran de les promeses del govern 
del PP i de Telefónica, segons les quals se'ls 
recolocaria a empreses filials amb con¬ 
tractes dignes i tindrien subsidi d'atur 
durant tot el temps d'espera fins a regular¬ 
itzar la situació, ara tornen a veure's amb 
l'obligació de reclamar el que els pertoca. A 
l'actualitat 1200 treballadors es troben a 
l'atur i a 500 d'ells els finalitza el subsidi 
d'atur de forma imminent, i per tant no 
s'han complert les promeses institucionals. 
Marxesa peu finsa Madrid 
Des de Barcelona, així com des de la resta 
de l'Estat es varen començar a configurar 
les sis rutes de protesta cap a la capital, que 
seguiran el traçat de les sis carreteres 
nacionals que de forma radial desenvoquen 
a Madrid. Un centenar de persones varen 
donar suport a la cinquantena de trebal¬ 
ladors que varen marxar en autocar des de 
les portes de la seu de Telefónica a l'avingu¬ 
da Roma de Barcelona el 22 d'abril al matí, 
per anar fins a Calatayud, des d'on sortia a 
peu la marxa per la N-ll. Paral·lelament 
feien el mateix des de Burgos, Honrubia, 
Linares, Navalmoral de la Mata i Villalar. 
Totes elles confluiran a les poblacions de la 
perifèria de Madrid el proper 30 d'abril, i 
entraran a la capital l'endemà durant la jor¬ 
nada del ]er de maig, per tal de manifestar- 
se. Pretenen romandre a la ciutat fins que 
aconsegueixin un compromís ferm de l'ad¬ 
ministració central davant la seva situació, 
Contra-lnfos 22/ 4/ 03 


Manifestació en 
defensa de l'Espai 
Natural de Gallecs 

Vallès Oriental.- El proper 27 d'abril, diu¬ 
menge, tindrà lloc una manifestació en 
defensa de Gallecs i contra els projectes 
urbanístics i viaris (Autovia Interpolar i 
Q uart Cinturó) de les diferents administra¬ 
cions (ajuntaments i Generalitat). La mani¬ 
festació sortirà del centre de Mollet del 
Vallèsfins arribar a l'esglèsia romànica de Ga¬ 
llecs. La marxa està convocada per l'Assem¬ 
blea per a la defensa de Gallecs, integrades 
per nombrosos col·lectius socials molt diver¬ 
sos i alguns grups polítics. Cànem 22/ 4/ 03 


Acampada contra l'eix Vic-0 lot 

Sant Andreu de la Vola / Osona.- Salvem les Valls va organitzar una acampada a la Vola del 
15 al 17 d'abril. Els organitzadors valoren molt positivament l'acampada que es va conver¬ 
tir en un punt d'informació i coordinació pel moviment opositor a l'eix Vic-Olot. 
L'acampada va cloure amb la victòria moral d'haver aturat la primera màquina que hi ha 
hagut sobre el terreny, i denunciant tots els entrebancs de la Generalitat a l'hora de fer- 
los arribar la informació sobre el projecte. Salvem les Valls demanarà l'aturada cautelar 
dels treballs. L'eix Vic-Olot és un projecte de via ràpida entre la capital d'Osona i La 
Garrotxa, a través de la qual circularia bàsicament trànsit pesat i de llarg recorregut des 
de l'interior de Catalunya i l'Estat espanyol cap a França; també obriria a la construcció 
descontrolada gran part de la vall. El projecte que preveu la construcció d'aquesta gran 
infraestructura va despertar ja des del primer moment una forta oposició, sempre silen¬ 
ciada i marginada, i que sempre ha denunciat l'existència d'importants interesos 
econòmics, inclús des de l'ajuntament s'havia reconegut que el projecte del túnel de 
Bracons era fruit de les pressions d'un petit però potent grup econòmic garrotxí. 

Contra-lnfos 22/ 4/ 03 


Laboral 


Denúncies d'explotació i incompliment de convenis laborals 


Els "matons" d'un empresari intenten assassinar un 
membre de CNT solidari amb treballadores acomiadades 


Granada/Andalusia.- Farà ja un mes i mig, 
cinc treballadores de la Teteria Alfaguara de 
Granada eren acomiadades per l'empresari 
del local després d'haver reclamat uns con¬ 
tractes ajustats al conveni d'hosteleria, 
seguretat a la feina (havien patit una fuga de 
gas mentre treballaven) i la fi de l'assetja- 
ment pisicològic que patien per part de 
l'empresari, José Hidalgo Rosales. Des que 
van ser acomiadades, les treballadores de la 
teteria han denunciat l'acomiadament 
improcedent així com han fet visibles les 
seves reivindicacions mitjançant octavetes i 
han aconseguit que mota gent no entri a 
consumir al local. 

Però, malauradament, l'empresari no pensa¬ 
va quedar-se assegut veient com les cinc 
treballadores li guanyaven els judicis i 
difonien la situació d'explotació i il·legalitat 
que viuen els treballadors de l'empresa. La 
nit del divendres 18 d'abril, mentre la ciutat 
s'omplia dels rituals de la Setmana Santa, 
aquestes treballadores i membres de la CNT 
estaven reunits a les portes del local, 
repartint octavetes i recollint firmes de sol¬ 
idaritat, com feia dies que veneien fent. 
Però aquell dia, diversos individus força 
corpulents van anr entrant al local, i un cop 
a dins els van començar a insultar des d'una 
finestra cridant a les treballadores "Lladres, 


putes, llepasangs" i tot tipus d'amenaces. 
Acte seguit, van trucar a u individuo al que 
anomenaven "jefe" i van agredir als reunits, 
especialment a un membre de la CNT, inten¬ 
tant escanyar-lo amb una cadena i després 
amb el braç, mentre la resta d'individus 
intentaven allunyar els vianants i agredits 
que intentaven impedir l'homicidi. 
Finalment, un grup de vianants va acon¬ 
seguir impedir que l'homicidi es consumés i 
el company va poder ser dut a l'hospital. 


Reunits i testimonis oculars creuen haver 
vist entre els agressors un grup de trebal¬ 
ladors d'una teteria propera, fet pel qual es 
creu que existeix una "solidaritat entre 
explotadors" ja que deuen incomplir tots 
dos el conveni d'hosteleria per treure més 
rendiment de l'explotació de treballadors. El 
fet succeït el passat cap de setmana ha estat 
denunciat a la Policia Nacional, flata saber si 
realment serirà de res. 

CNT Granada +Contra-lnfos 22/ 4/ 03 


Q uè podem fer tots i totes contra el 
desallotjament de l'Ateneu de Cornellà? 

Cornellà/ Baix Llobregat.- "La titular del jutjat d'instrucció núm. 3 de Cornellà, Berta Pellicer, 
encarregada del judici contra l'Ateneu, va rebutjar fa dos setmanes l'escrit d'oposició a l'exe¬ 
cució provisional de la sentència de desallotjament dictada el desembre passat. Per la qual 
cosa estem a l'espera de dia i hora del llançament. Un cop més la justícia s'alia amb els inter¬ 
essos especulatius i decideix executar el desallotjament sense importar-li que haguem posat 
una denuncia per impugnar el contracte compra-venda de la casa i que tinguem un recurs a 
l'Audiència Provincial. Això per no parlar d'enderrocar un Centre Social Autogestionat que 
compta amb 16 anys de vida i que una desena de persones es quedin sense vivenda. Podeu 
mostrar la vostra disconformitat enviant un fax a l'Audiència Provincial de Barcelona (Fax: 
93.3000546) i al Tribunal Superior de Justícia de Catalunya (Fax: 93.4852559), indicant: Estic en 
contra del desallotjament de l'Ateneu de Cornellà. No a l'execució provisional 418/ 2002-A 
del Jutjat n 2 3 de Cornellà de Llobregat on s'aplica l'article 41de la Llei Hipotecària (proced. 
156/ 2000) en base a un contracte fraudulent de compra-venda.” 

www.sindominio.net/ ateneucornella 22/ 4/ 03 


ILERS DE PERSONES PLANTEN CARA ALS PRESIDENTS EUROPEUS 


Violenta repressió a Atenes durant 
la cerimònia d'ampliació de la UE 


Atenes/ Grècia.- La policia va atacar amb gasos 
lacrimògens als milers de persones que prete¬ 
nien manifestar-se enfront de l’ambaixada nord- 
americana i arribar fins el palau on es celebrava 
la cimera. Milers de manifestants es van defen¬ 
sar d’aquests atacs llançant pedres i bombes de 
gasolina. En la seva fugida van incendiar bancs i 
destrossar façanes de botiguesdurant els distur¬ 
bis produïts el passat dimecres, mentre la Unió 
Europea signava un històric acord d’ampliació, 
en intentar la policia impedir el dret de mani¬ 
festació lliure. Els policies van perseguir a cops 
de porra als manifestants encaputxats pels 
estrets carrers d’Atenes, M és de 30 persones van 
ser detingudes i almenys un policia va resultar 
ferit quan una bomba de gasolina va encendre la 
seva roba, segons les autoritats i alguns testimo¬ 
nis. Un altre home va ser hospitalitzat amb un 
fragment de vidre en el seu ull. La violència deia 
força pública podria avergonyir al govern social¬ 
ista de Grècia, que es troba a la meitat del seu 
període a la presidència de la UE, la qual està 
afligida per les agudes divisions d’Europa a causa 
del assumpte de la guerra a L’Iraq. Mentre els 
helicòpters sobrevolaven la ciutat, més de 
10.000 agents de la policia la patrullaven, acor¬ 
donant el centre antic d'Atenes on es signarà l'a¬ 


cord. La repressió va començar després que la 
manifestació va pretendre arribar fins al Palau 
del Zappeion, i la policia antiavalots, aproxi¬ 
madament a 300 metres de distància d’on 
estaven reunits governants i alts funcionaris 
d’Europa, va pretendre impedir-lo utilitzant el 
màxim de violència. Els manifestants van incen¬ 
diar bancs al centre d'Atenes i van destrossar 
vidres de botigues i automòbils. Els joves van 
arrencar pedres del paviment davant de l’am¬ 
baixada britànica i les van llançar als policies que 
des de l’edifici llançaven gasos lacrimògens. Es 
van planejar protestes durant tot el dia i s’espera 
que augmenti el nombre de manifestants. Els 
organitzadors de la protesta van dirigir la seva 
ira contra els governants europeus que recolcen 
la guerra a L’Iraq: Tony Blair de Gran Bretanya, 
José Maria Aznar d’Espanya i Silvio Berlusconi 
dïtàlia. Una flassada gran que deia "Assassins, 
imperialistes” va ser col·locada sobre la façana 
de les oficines de British Airways. "Europa va 
quedar ferida pel suport que alguns països, 
especialment Gran Bretanya, li han donat als 
Estats Units en aquesta guerra", va afirmar el diari 
atenès Eleftherotypia. "Aquests desertors deuen 
tornar (a la UE) després del seu error criminal". 

Les Agències 22/ 4/ 03 















Especulació Urbanística 


Es FARÀ A LA PLAÇA DE LA CATEDRAL 

Exposició dels 
focus de conflicte 
veïnal a la ciutat 
de Barcelona 

Ciutat Vella/ Barcelona.- L'exposició sobre els 
focus de conflicte veïnal a la ciutat de 
Barcelona i l'àrea metropolitana, que va ser 
suspesa ara fa un parell de mesos a causa de 
la intensa pluja es realitzarà el proper diss¬ 
abte 26 d'abril de 2003 a partir de les D del 
matí,a la plaça de la Catedral. Estractarà d’un 
acte de sensibilització i informació sobre les 
lluites que els col·lectius integrants de la 
Plataforma Veïnal Contra l'Especulació duen a 
terme a la ciutat de Barcelona i l'àrea metro¬ 
politana. Explicaran les raons i denunciaran 
els responsables de les actuacions urbanís¬ 
tiques que defensen interessos de grans emp¬ 
reses i perjudiquen Thabitabilitat digna dels 
barris, www.plataformabcn.net 22/ 4/ 03 

Cercavila en contra del 
desallotjament de l'Ateneu 

Sant Andreu/ Barcelona.- La setmana passa¬ 
da, Guàrdia Urbana i Policia Nacional desal¬ 
lotjaven simultàniament una casa okupada al 
carrer Beates i l'Ateneu de Sant Andreu. Com 
a conseqüència d'aquests fets, dimecres 
desenes de persones s'agrupaven a quarts de 
vuit del vespre a la Plaça Orfila fent soroll 
amb escallots, xiulets, etc. Al cap d'una 
estona, la gent reunida va caminar pel carrer 
Gran mentre es repartien octavetes denun¬ 
ciant el desallotjament i s'encartellaven 
octavetes i cartells. Entre la Plaça Comerç i el 
carrer Rubén Darío, la cercavila es va aturar 
en un bloc de pisos en el que viu la família 
Buixareu, propietària legal de l'Ateneu i pro¬ 
motora del desallotjament del centre social. 
D'aquesta manera, es va fer un "escrache" al 
propietari, cridant en contra del desallotja¬ 
ment i l'especulació i penjant cartells expli¬ 
catius sobre les activitats de l'Ateneu, els 
productes químics que s'hi van trobar i el 
desallotjament. La cercavila va continuar pel 
carrer Gran girant pel carrer Sant Adrià fins 
arribar a les portes de l'Ateneu desallotjat, 
on es van penjar una pancarta que deia " 
Buixareu especula, l'Ajuntament l'ajuda”. 

Contra-lnfos 22/ 4/ 03 


Repressió i llibertats 


Davant la Llei d'Estrangeria, la Lssi, la Llei de Partits, la Llei Antiterrorista i la impunitat policial 


Es presenta la Campanya contra la Retallada de 
Llibertats recolzada per un centenar d'entitats 


ATUREM LA RETALLADA DE LES LLIBERTATS 
Barcelona .- "En els darrers temps, l'onada de polí¬ 
tiques neoliberals està suposant a la nostra soci¬ 
etat un deteriorament de drets socials i una retal¬ 
lada preocupant de llibertats individuals i col·lec¬ 
tives. A les continuades polítiques de privatitza- 
cions i de retallades de drets laborals i socials, que 
han suposat una precarització de lescondicionsde 
vida d'una part important de la població, les 
autoritats han respost amb una lògica autoritària i 
conservadora, que prioritza les vies repressives al 
diàleg per resoldre les problemàtiques socials. 

Des de l'U de setembre, hi ha un context estatal i 
mundial on podem afirmar que existeix un enduri¬ 
ment d'aquestes dinàmiques, i una voluntat de 
negar i aniquilïar qualsevol dissidència. L'actual 
guerra a l'Iraq, la repressió a la pobresa, a la immi¬ 
gració i a la dissidència política i social va paral·lela 
a l'augment del pressupost militar i policial (l'única 
despesa pública que augmenta) i al creixement de 
les desigualtats a nivell mundial. El terrorisme 
internacional es converteix en l'excusa perfecta 
per fer un salt endavant en la repressió globalitza- 
da i en crear un estat d'excepció a nivell mundial 
per tal que no es pugui alterar, ni tan sols qües¬ 
tionar, l'actual ordre establert. A l'Estat espanyol 
hem vist com es van aprovant lleis cada cop més 
repressives: la Llei d'Estrangeria que ha provocat la 
mort de 30 0 0 immigrants a l'Estret en 10 anys i 
suposa l'establiment de ciutadans de segona 
classe, la LSSI que permet el control social i retalla 
brutalment la llibertat d'expressió i el dret a la pri- 
vacitat, la recent Llei de Partits que il·legalitza 
opcions polítiques i és una amenaça a la pluralitat 
democràtica, o la massificació i l'empitjorament de 
les condicions de vida a les presons amb reformes 


extremadament dures del codi penal. 

En els darrers mesos hem pogut observar molts 
exemples on les autoritats vulneren drets i lliber¬ 
tats fonamentals, normalitzant unes pràctiques 
que fa uns anys semblaven inacceptables. 

Fa unes setmanes van ser detinguts al Baix 
Llobregat i al Barcelonès cinc joves acusats d'in¬ 
cendiar caixers automàtics i altres establiments. 
Aquests fets, que serien un simple delicte de 
danys, en aquest context, són considerats com un 
acte terrorista. D'aquesta manera, ha intervingut 
l'Audiència Nacional aplicant la legislació antiter¬ 
rorista (legislació àmpliament criticada pel Comitè 
contra la Tortura de l'ONU per vulnerar els drets 
humans de les persones detingudes i emparar la 
pràctica dels maltractaments a les comissaries i 
casernes) i dues persones van ser empresonades i 
posteriorment alliberades. Els cinc detinguts van 
denunciar maltractaments físics i pressions psi¬ 
cològiques i fins i tot un d'ells va acabar a la infer¬ 
meria. Tot això s'ha tornat a repetir fa tan sols uns 
dies al poble de Torà, en contra de 3 joves de la 
població lleidatana, que actualment són empres¬ 
onats a centres penitenciaris de M adrid. 

El dret a manifestar-se lliurement també ha estat 
coartat i reprimit. Coaccionant i intimidant als i les 
manifestants amb dispositius espectaculars, iden- 
tificant-los, escorcollant-los i fins i tot dissolent 
les manifestacions amb càrregues que han ferit 
centenars de persones i practicant detencions 
massives. Només en un any, s'ha doblat el número 
de persones detingudes per causes polítiques i 
s'han empresonat D joves.Ha agafat protagonisme 
el grup sisè de la Brigada Provincial d'Informació, 
especialitzat en causes polítiques i responsable de 
seguiments, intimidacions, detencions, interroga¬ 


toris il·legals i maltractaments a comissaria a per¬ 
sones compromeses, amb total impunitat. 
Constatem, doncs, una retallada de llibertats que 
afecta cada cop a més gent i s'estén a més àmbits, 
que creix paral·lela a l'augment de la prepotència i 
a les solucions únicament repressives triades pel 
govern per fer front a les problemàtiques i 
protestes socials. Desgraciadament, una part 
important dels mitjans de comunicació no 
reflecteixen aquesta realitat, col·laborant així amb 
els abusos de poder. 

Els grups sotasignats veiem amb preocupació l'en¬ 
duriment de les vies repressives i pensem que els 
exemples abans citats són el principi d'una dinàmi¬ 
ca que no sabem on pot arribar i davant la qual és 
important engegar una campanya de mobilització 
popular per defensar el dret de manifestació, la 
llibertat d'expressió o el dret de lluitar per una 
societat més justa. 

Per tot això demanem : 

- Retirada de les lleis repressives: Llei de Partits, Llei 
d'Associacions, LSSI, Llei d'Estrangeria, Legislació 
antiterrorista i les reformes del Codi Penal. 

- El tancament de l'Audiència Nacional, entenent 
que és un tribunal excepcional que no té cap sentit. 

- Respecte al dret a manifestació i a la llibertat 
d'expressió. 

- Tancament dels Centres d'Internament 
d'Immigrants. 

- El compliment de les reivindicacions de les per¬ 
sones empresonades. 

- Dimissió dejulia García-Valdecasas. 

- Dissolució de la Brigada Provincial d'Informació. 

- No a la invasió militar de l'Iraq.” 

Campanya contra la Retallada 
de Llibertats 22/ 4/ 03 


Una empresa de Berlusconi també beneficiada 

Agag s'embutxaca 48 milions 
d'euros amb les obres de l'AVE 
Madrid-Lleida-Barcelona 

Lieida/ El Segrià.- ^Sabieu que el M inisteri de Foment va crear i va encar¬ 
regar a un organisme autònom però depenent d'aquest ministeri l'exe¬ 
cució de les obres de l'AVE Madrid-Barcelona, i que aquest organisme 
s'anomena GIF (gestor d'infraestructures ferroviàries)? 
iSabieu que la principal empresa a qui el GIF va adjudicar realitzar les 
multimilionàries obres de l'AVE Madrid-Ueida és una UTE constituïda 
per Cobra i per una empresa italiana del grup de Berlusconi? 
iSabieu que aquesta operació va tenir un Comissionista que s'ha 
embutxacat 8.000.000.000 pts (vuit mil milions de pessetes de les d'a¬ 
bans) per fer de mitjancer entre les empreses adjudicatàries i el GIF? 
iSabieu que el nom d'aquest comissionista és Alejandro Agag? 
iSabieu que AGAG va contraure matrimoni el passat any amb la filla 
d'Aznar, al Reial Monestir de l'Escorial,en presència de Berlusconi i Blair 
com a convidats d'honor, a una cerimònia que pot qüalificar-se també 
de 'reial' pel protocol i les despeses derivades per a l'hisenda de l'Estat? 

Contra-lnfos 21/ 4/ 03 


Adreces actualitzades 
dels presos de Torà 

*Per escriure a Jordi Torné Chimeno 
i Antonio Codina Agulló 

C.P. MADRID II, ALCALÀ DE HENARÉS 

Ctra. de Meco Km 5,28800, Alcalà de Henares 

Madrid (Telèfon.- 91889 9763 Fax.- 91888 7061) 

*Per escriure a Jordi Vilaseca Cantacorps 

C.P. MADRID VI, (Mòdul 5), ARANJUEZ 
Carretera Nacional 400, km 2*8,28300, Madrid 

PER SUPORT EOONÒMIC 

(Caixa Catalunya) 2013-0034-19-0200577107 
Toràwww.si ndominio.net/ suportponent 



CAMPANYA CONTRA LA RETALLADA DE LLIBERTATS! 

http:/ / www.retallada.tk 


Butlletí Setmanal 

Gontra-Infos 

tel: 93.442.62.53 

correu electrònic: 

«zitzania@sindominio.net» 

Suport presos Torà: divendres 25 d'abril, PI. Orfila 23h 


rs^L'oratge de la setmana vinent 


Dimecres 23 

Dijous 24 

Divendres 25 

Dissabte 26 

Diumenge 27 

Dilluns 28 

Dimarts 29 

cò 

•y. 


J 1^ 



f v. 


Setmana més càlida i assoleïada. Alguns núvols durant el dia de Sant Jordi, però sense pluja. 
Temperatures al voltant dels 20 graus al migdia durant tota la setmana i algun núvol passatger. 







































